วิเคราะห์ตลาดภาคบ่าย – บล.เอเอสแอล
สรุปทิศทางตลาดภาคเช้า และแนวโน้มการลงทุนภาคบ่าย โดย บล.เอเอสแอล จำกัด
23 ธ.ค. 2558

ภาครวมตลาดภาคเช้า
ดัชนี SET ช่วงเช้าปิดบวก 1,273.74 จุด (+12.08 จุด,+0.96%) กรอบ 1,270 -1,276 จุด มูลค่าการซื้อขาย 18,053.462 ล้านบาท  เรียงลำดับมูลค่าการซื้อขาย ITC BANK ENERG COMM FOOD PROP CONMAT HELTH TRANS ตามลำดับ
ตลาดภูมิภาคปรับขึ้น [Nikkei225 0.00%][FBMKLCI +0.68%][HSI +1.07%][SSE +1.65%][TAIEX +0.28%] เนื่องจากได้รับแรงหนุนจากข้อมูลเศรษฐกิจสหรัฐและราคาน้ำมันที่ฟื้นตัวอย่างต่อเนื่อง หลังจากที่ร่วงหนัก โดยกระทรวงพาณิชย์สหรัฐเปิดเผยว่า จีดีพี ขั้นสุดท้ายสำหรับไตรมาส 3 ของปีนี้ ขยายตัว 2.0% ซึ่งสูงกว่าที่นักวิเคราะห์คาดไว้ที่ระดับ 1.9% และสูงกว่าระดับ 0.6% ในไตรมาสแรกและยอดการใช้จ่ายของผู้บริโภคสหรัฐ ปรับตัวเพิ่มขึ้น 3.0% ในไตรมาส 3 โดยได้แรงหนุนจากตลาดแรงงานที่แข็งแกร่ง และราคาบ้านที่เพิ่มขึ้น
ปัจจัยไทย รมว.คลัง จะแถลงมาตรการภาษีเพื่อกระตุ้นการใช้จ่ายปลายปีในวันที่ 25 ธ.ค.นี้  ซึ่งเป็นไปตามนโยบายของ พล.อ.ประยุทธ์ จันทร์โอชา นายกรัฐมนตรีที่ต้องการให้ของขวัญปีใหม่กับประชาชน โดยที่ประชุมครม.วานนี้มีมติเห็นชอบให้ยกเว้นภาษีเงินได้บุคคลธรรมดาเท่าที่ได้จ่ายเป็นค่าซื้อสินค้าหรือค่าบริการในระหว่างวันที่ 25-31 ธ.ค.58 จากผู้ประกอบกิจการจดทะเบียนภาษีมูลค่าเพิ่ม
ตามจำนวนที่จ่ายจริง แต่ไม่เกิน 15,000 บาท โดยต้องมีหลักฐานเป็นใบกำกับภาษี เต็มรูปแบบตาม ม.86/4 แห่งประมวลภาษีรัษฎากร แต่ไม่รวมถึงการซื้อสุรา เบียร์ ไวน์ ยาสูบ น้ำมันและก๊าซสำหรับเติมยานพาหนะ รถยนต์ รถจักรยานยนต์ เรือ
IMPACT(+) PTT KBANK PTTGC HMPRO SCB CPF BIGC TRUE DTAC IVL INTUCH DELTA TOP ADVANC CPN
IMPACT(-) AOT CPALL MINT RATCH BBL TU BH LH TVO SPALI BEC BA STEC TAPAC M SF LPN JTS TPCH
 
แนวโน้มตลาดและหุ้นที่น่าสนใจ
ซื้อระยะสั้น แนวรับ 1,260 / 1,251 จุด แนวต้าน 1,270 / 1,280 จุด
ดัชนีสร้างจุดต่ำใหม่กว่าและปิดด้วยแท่งเทียนสีดำยาวแสดงถึงแรงขายหลังทดสอบไม่ผานแนวต้าน 1,280 จุด ซึ่งยังคงแนวโน้มแกว่งตัวตามSMA5วันที่ทำหน้าที่เส้นแนวต้านขาลง การปรับตัวระยะสั้นมีแนวรับ 1,260 จุด ต่ำกว่ามีแนวรับหลัก 1,251 จุด  เป็นจุดพิจารณาซื้อเพื่อเล่นรอบและซื้อถือบางส่วน 
 
LIT (ราคาปิดภาคเช้า 7.50)  
ซื้อระยะสั้นเมื่อปรับตัวยืนแนวรับ 7.15-7.10 บาท  ได้เท่านั้น  ระยะสั้นการปรับตัวลงรูปแบบV-Shapeกลับหัว และมีโอกาสทดสอบเส้นUptrend Line หลัก 7.15-7.10 บาท  คาดมีแนวโน้มกลับตัวขึ้นตามรูปแบบ แนวต้านSMA10วันและ25วันบริเวณ 7.60-7.85 บาท เป็นจุดทดสอบแรก ผ่านยืนขึ้นมาจะเป็นการยืนยันการแกว่งตัวต่อยอดขาขึ้นใหม่
 
PTTGC (ราคาปิดภาคเช้า 50.00)
ถือหรือซื้อเน้นยืนแนวรับ48.50-48.00 บาท แท่งเทียนแกว่งตัวตามSMA5วันที่ทำหน้าที่เส้นแนวรับขาลง การปรับตัวมีแนวรับหลักในวันนี้ที่ 48.00  บาท และแนวรับ 47.00 บาท  เป็นจุดซื้อระยะสั้น
 
ข่าวภาคเช้า (IQ)
– SIM พุ่งแรง คาดรับออเดอร์โทรมือถือจาก AIS เปลี่ยนให้ลูกค้า
– FAO เตือนเอลนีโญกระทบการเพาะปลูกและปศุสัตว์ในแอฟริกาใต้หนักปีหน้า
– DCORP มั่นใจปี 59 พลิกมีกำไร หลังสางปมธุรกิจเดิมสำเร็จ
– BCP มีแผนลงทุนธุรกิจพลังงานทดแทน-สำรวจและผลิตปิโตรเลียม 2.3 หมื่นล้านบาท
– SCN เดินหน้าขยายปั๊มก๊าซ เทคโอเวอร์ที่ระยอง-เจรจาซื้ออีกแห่งคาดจบปีนี้
– THAI จัดโปรฯพิเศษบินยุโรปกว่า 60 เมืองสำรองที่นั่งถึง 31 มี.ค.59
– TK เผยปี 59 เตรียมเปิดอีก 2 สาขาในเขมร-ในประเทศขยายอีก 2-3 สาขา